Baix Llobregat

O Baix Llobregat (en galego: Baixo Llobregat) é unha comarca que se atopa na provincia de Barcelona, en Cataluña. É a terceira comarca máis poboada con 781.749 habitantes (cifra do 2008, só superada polas do Barcelonès e o Vallès Occidental) e unha superficie de 486,5 km². A capital da comarca é Sant Feliu de Llobregat, aínda que hai diversas cidades importantes e maiores, especialmente no delta do Llobregat e que forman parte da Área metropolitana de Barcelona.

Limita ao norte co Bages, ao leste co Vallès Occidental, ao sueste co Barcelonès, ao sur co mar Mediterráneo, ao suroeste co Garraf, ao oeste co Alt Penedès e ao noroeste con Anoia.

 Economía 
 Sector primario 
Nesta comarca persiste a agricultura, importante no Delta do Llobregat, a segunda zona máis fértil de Cataluña por detrás do Segre. Cultívanse produtos de regadío, como as alcachofas con denominación de orixe Sant Boi, as leitugas e tomates. Respecto á cría de animais, destaca o polo de raza Prat.

 Industria 
A comarca foi unha das primeiras zonas industrializadas do Estado español, mostra disto é a Colonia Güell (en Santa Coloma de Cervelló). Actualmente atópanse aquí algunhas industrias importantes, especialmente no Delta e o Val do Llobregat, aínda que ultimamente, danse casos de deslocalización como o da planta de Seat en Martorell.

 Comercio 
O Baix Llobregat é unha das zonas máis comerciais e mellor comunicadas de Cataluña. Respecto ao comercio ten os seguintes centros comerciais, entre outros:
 El Corte Inglés, Eroski: en Cornellà de Llobregat.
 Todogres, SL en Sant Andreu de la Barca.
 Alcampo, Decathlon, Leroy Merlín, Kiabi, Boulanger, Toys "R" Us e Norauto: en Sant Boi de Llobregat.
 Barnasud: en Gavà.

 Infraestruturas 
 Aeroporto de El Prat (El Prat de Llobregat).
 Autoestrada C-32 (antiga A-16) pasa por cidades como Castelldefels, Viladecans ou Sant Boi de Llobregat.
 L-12 (en proxecto, liña de RENFE) chegará até Castelldefels, pasando por Sant Boi de Llobregat, Viladecans e Gavà. De Sant Boi irá a Cornellà, onde xa a hai.

 Concellos 
 Concello Extensión(km²) Poboación(hab.) Densidade(hab./km²) Distanciaa Barcelona Abrera 19,89 9.422 473,70 34,4 Begues 50,00 5.284 106 32,1 Castelldefels 12,9 56.815 4.404 27,7 Castellví de Rosanes 17,09 1.297 75,89 36,5 Cervelló 24,25 6.980 288 22,3 Collbató 17,99 3.024 168 42 Corbera de Llobregat 18,46 11.278 611 25,4 Cornellà de Llobregat 6,9 84.131 12.192 9 El Prat de Llobregat 31,17 63.190 2.027 11,1 Esparreguera 27,47 20.163 734 39,7 Esplugues de Llobregat 4,6 46.296 10.064 8,1 Gavà 30,90 43.242 1.399 23,1 Martorell 12,90 25.010 1.939 28,6 Molins de Rei 16  22.496  1.406  17,9 Olesa de Montserrat 16,75 20.294 1.212 37,9  Pallejà 8,41 9.746 1.159 19,3 La Palma de Cervelló 5,37 2.881 536 22,9 El Papiol 8,83 3.628 411 21,1 Santa Coloma de Cervelló 7,52 7.081 942 18,1 Sant Andreu de la Barca 5,52 23.675  4.289 23,9 Sant Boi de Llobregat 21,94 81.293 3.700 17,5 Sant Climent de Llobregat 10,73 3.366 314  19,3 Sant Esteve Sesrovires 18,64 5.978 321 35,9 Sant Feliu de Llobregat 11,79 41.954  3.558 11,9 Sant Joan Despí 6,39  31.438  4.920  13,8  Sant Just Desvern 7,85  14.910  1.899  10,6  Sant Vicenç dels Horts 9,14  26.477  2.897  16,9  Torrelles de Llobregat 13,55  4.324  319 21,7 Vallirana 23,93 11.678 488 25,8 Viladecans 20,11 60.033  2.910 21,8

 Véxase tamén 

 Ligazóns externas 
 Información sobre a comarca 
Patrimonio histórico-artístico del Baix Llobregat 
Consell Esportiu del Baix Llobregat 
Clasificaciones Ligas Comarcales de los JJEE del Baix Llobregat 
Centre d'Estudis Comarcals del Baix Llobregat 

Categoría:Comarcas de Cataluña
Categoría:Área metropolitana de Barcelona